
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 101 


21 Μαΐου 1999 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 94 

Τροποποίηση του 246/1998 Π.Δ. (ΦΕΚ 183/Α/31.7.98) «Αξιο¬ 
λόγηση των μαθητών του Ενιαίου Λυκείου». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 9 και 11 του Ν. 2525/97 
(ΦΕΚ 188 Α723-9-97) "Ενιαίο Λύκειο, πρόσβαση των αποφοί¬ 
των του στην Τριτοβάθμια Εκπαίδευση, αξιολόγηση του εκ¬ 
παιδευτικού έργου και άλλες διατάξεις". 

2. Τις διατάξεις του άρθρου 7 παρ. 5 περ. ζ', του άρθρου 8 
παρ. 9 περ. στ και του άρθρου 32 παρ. 6 του Ν. 1566/85 (ΦΕΚ 
167 Α730-9-1985) "Δομή και λειτουργία της Πρωτοβάθμιας 
και Δευτεροβάθμιας εκπαίδευσης και άλλες διατάξεις". 

3. Τις διατάξεις του ΠΔ 246/1998 (ΦΕΚ 183 Α731-7-1998) 
"Αξιολόγηση των μαθητών του Ενιαίου Λυκείου", όπως ισχύ¬ 
ει. 

4. Τις διατάξεις του άρθοου 29Ατου Ν. 1558/1985 και του 
άρθρου 27 του Ν. 2081/1992 (ΦΕΚ 154 Α’), όπως αντικατα- 
στάθηκαν με το άρθρο 1 παρ. 2 του Ν. 2469/1997(ΦΕΚ 38 Α’). 

5. Το γεγονός ότι από το παρόν δεν προκαλείται δαπάνη εις 
βάρος του τακτικού προϋπολογισμού για το τρέχον και τα ε¬ 
πόμενα οικονομικά έτη. 

6. Την υπ’ αριθμ. 7/6-4-1999 γνώμη του Παιδαγωγικού Ινσ¬ 
τιτούτου. 

7. Την υπ’ αριθμ. 129/1999 γνωμοδότηση του ΣτΕ, μετά 
από πρόταση του Υπουργού Εθνικής Παιδείας και Θρησκευ¬ 
μάτων, αποφασίζουμε: 

Άρθρο μόνο 

Το ΠΔ 246/1998 τροποποιείται ως εξής: 

1. Στην παράγραφο 1 του άρθρου 6 οι χαρακτηρισμοί αλνε- 
παρκώς 05,1 -10 και Σχεδόν καλώς 10,1 -13" αντικαθίστανται 
ως εξής: "Ανεπαρκώς 05,1 - 09,9 και Σχεδόν καλώς 10-13”. 

2. α) Η παράγραφος 3 του άρθρου 9 αντικαθίσταται ως ε¬ 
ξής: 

"Δεν επιτρέπεται να διεξάγονται περισσότερες από μία (1) 
ωριαίες γραπτές δοκιμασίες, οποιοσδήποτε μορφής κατά τη 
διάρκεια του ημερήσιου διδακτικού προγράμματος ούτε να 
υπερβαίνουν τις τρεις (3) στη διάρκεια του εβδομαδιαίου 
προγράμματος για τους ίδιους μαθητές". 

β) Η παράγραφος 4 του άρθρου 9 αντικαθίσταται ως εξής: 

"Οι μαθητές της Β’ και Γ’ τάξης που επιθυμούν να βελτιώ¬ 
σουν το συνολικό βαθμό επίδοσής τους του Α’ ή Β’ τετραμή- 
νου έχουν τη δυνατότητα να συμμετάσχουν, αντο επιθυμούν, 
σε μία πρόσθετη ανακεφαλαιωτική ωριαία γραπτή εξέταση 


για κάθε μάθημα, την οποία ορίζει υποχρεωτικά ο Σύλλογος 
των Διδασκόντων. Η συμπληρωματική αυτή εξέταση πραγ¬ 
ματοποιείται κατά την πρώτη και κατά την τελευταία εβδομά¬ 
δα του Β’ τετραμήνου για τα μαθήματα του Α’ και του Β ’ τε- 
τραμήνου, αντιστοίχως. Για το σκοπό αυτό, την αμέσως 
προηγούμενη εβδομάδα οι καθηγητές καταθέτουν τη βαθ¬ 
μολογία του αντίστοιχου τετραμήνου στον Διευθυντή του 
σχολείου, η οποία κοινοποιείται υποχρεωτικά στους μαθη¬ 
τές. Για όσους από αυτούς δεν επιθυμούν να συμμετάσχουν 
στην πρόσθετη ανακεφαλαιωτική ωριαία γραπτή εξέταση, ο 
βαθμός που τους κοινοποιήθηκε αποτελεί τον τελικό βαθμό 
τετραμήνου για το μάθημα. Για τους μαθητές που επιθυμούν 
να λάβουν μέρος στην πρόσθετη ανακεφαλαιωτική ωριαία 
γραπτή εξέταση, ο βαθμός της τελευταίας συνεκτιμάται για 
την εξαγωγή του τελικού βαθμού προφορικής επίδοσης. Σε 
καμία περίπτωση ο τελικός βαθμός δεν μπορεί να είναι μι¬ 
κρότερος από αυτόν που του είχε κοινοποιηθεί πριν από την 
πρόσθετη εξέταση. Η έκταση της ύλης, στην οποία αναφέρε- 
ται η πρόσθετη ωριαία εξέταση, δεν μπορεί να είναι μικρότε¬ 
ρη από μία ευρεία διδακτική ενότητα του αντίστοιχου μαθή¬ 
ματος ούτε μεγαλύτερη από το μισό της ύλης που έχει διδα¬ 
χθεί κατά το αντίστοιχο τετράμηνο". 

3. Στην παράγραφο 4 του άρθρου 13 οι λέξεις της τάξης" α¬ 
ντικαθίστανται με τις λέξεις "του τμήματος". 

4. Στο τέλος της παρ. 2 του άρθρου 14 προστίθεται η φρά¬ 
ση "από την Κεντρική Επιτροπή Εξετάσεων". 

5. α) Στην περίπτωσηί του εδαφίου β της παρ. 1 του άρθρου 
16 αντί της φράσης "Ένας Καθηγητής Ανωτάτου Εκπαιδευτι¬ 
κού Ιδρύματος (ΑΕΙ)" τίθεται η φράση" Ενα μέλος ΔΕΠ ΑΕΙ ή 
ΕΠ ΤΕΙ". 

β) Οι περιπτώσεις ϋ και ΙΠ του εδαφίου β της παρ. 1 του άρ¬ 
θρου 16 συγχωνεύονται εις μίαν περίπτωση II και αντικαθί¬ 
στανται ως εξής: 

"ϋ Τέσσερις (4) σχολικοί σύμβουλοι ή καθηγητές δευτερο¬ 
βάθμιας εκπαίδευσης με βαθμό Α’ αντίστοιχης ή συγγενούς 
ειδικότητας με το εξεταζόμενο μάθημα, από τους οποίους οι 
δύο (2) τουλάχιστον είναι καθηγητές που δίδαξαν το εξετα¬ 
ζόμενο μάθημα το ίδιο σχολικό έτος στο λύκειο". 

γ) Διαγράφεται το εδάφιο δ της παρ. 1 του άρθρου 16 και 
αναριθμούνται ανάλογα τα επόμενα εδάφια. 

δ) Στο εδάφιο στ (παλαιό ζ’) της παρ. 1 του άρθρου 16 μετά 
τη φράση "λυκειακές επιτροπές εξετάσεων" να τεθεί η φράση 
"και οι απαραίτητες οδηγίες και διευκρινήσεις προς τα βαθμσ 
λογικά κέντρα" και μετά τη φράση "η αποστολή τους στα λύ¬ 
κεια" να τεθεί η φράση "με τον προσφορότερο τρόπο ώστε να 
εξασφαλίζεται το απόρρητο αυτών". 

Η παρ. 2 του άρθρου 21 καταργείται και αναριθμούνται α¬ 
νάλογα οι επόμενες παράγραφοι. 

ε) Το εδάφιο α'της παρ. 2 του άρθρου 16 αντικαθίσταται ως 
εξής: 

"α.) Η Νομαρχιακή Επιτροπή συγκροτείται με απόφαση του 
οικείου Νομάρχη, που εκδίδεταιτο μήνα Απρίλιο κάθε έτους. 
Τη Νομαρχιακή Επιτροπή αποτελούν: 
ί) Ο προϊστάμενος Δ/νσης Β/θμιας Εκπ/σης 
ϋ) Δύο (2) προϊστάμενοι Γραφείων Δ.Ε. και εφόσον δεν υ¬ 
πάρχουν δύο καθηγητές με βαθμό Α’. 

ίϋ) Ο Γραμματέαςπου είναι καθηγητής Δ.Ε. ή διοικητικός υ¬ 
πάλληλος με βαθμό Α’. 

στ) Το εδάφιο β της παρ. 2 του άρθρου 16 καταργείται και 
αναριθμούνται ανάλογα τα επόμενα εδάφια. 

ζ) Το εδάφιο β της παρ. 3 του άρθρου 16 αντικαθίσταται ως 
εξής: "Με την ίδια απόφαση ορίζεται ένας Καθηγητής του οι¬ 
κείου Λυκείου ή διοικητικός υπάλληλος ως Γραμματέας της 
επιτροπής και τα αναπληρωματικά μέλη αυτής. Μπορεί επί¬ 
σης να ορίζονται έως τρεις καθηγητές ή διοικητικοί υπάλλη¬ 
λοι ως βοηθοί γραμματείς της Επιτροπής". 

η) Το εδάφιο ε της παρ. 3 του άρθρου 16 καταργείται και α- 
ναριθμούνται ανάλογα τα επόμενα εδάφια. 

6. Η περίπτωση Ατού άρθρου 18 τροποποιείται ως εξής: 

Α. Αρχαία Ελληνικά. 

I. Για την εξέταση του μαθήματος των Αρχαίων Ελληνικών 
στην Α’ και Β’ Τάξη Ενιαίου Λυκείου (Γενική Παιδεία) ισχύουν 
τα εξής: 

1. Δίνεται στους μαθητές απόσπασμα διδαγμένου κειμέ¬ 
νου (15-20 στ.) με νοηματική συνοχή και ζητείται: 

Α) να μεταφράσουν ένα τμήμα του (8-10 στίχων) στη νέα ελ¬ 
ληνική και 

Β) να απαντήσουν σε: 

α) Δύο (2) ερωτήσεις ερμηνευτικές ανοικτού τύπου, που 
μπορεί να αναφέρονται σε ιδέες / αξίες / προβλήματα, στη 
στάση / ήθος / χαρακτήρα των προσώπων, στο ιστορικό / κοι¬ 
νωνικό / πολιτιστικό πλαίσιο της εποχής του έργου, στη δομή 
/ σύνθεση του κειμένου, σε υφολογικά / αισθητικά θέματα, με 
βάση ολόκληρο το απόσπασμα. 

β) Μ ία (1) ερώτηση ερμηνευτική που θα αναφέρεται σε τμή¬ 
μα του από μετάφραση διδασκόμενου κειμένου, σε συσχετι¬ 
σμό με το παραπάνω εξεταζόμενο πρωτότυπο απόσπασμα. 
Σ’ αυτή την περίπτωση δίνεται στην ερώτηση το συγκεκριμέ¬ 
νο μεταφρασμένο τμήμα. 

γ) Μιά (1) ερώτηση που αναφέρεται στο γραμματειακό είδος, 
στο οποίο ανήκει το κείμενο, στο συγγραφέα ή το έργο του. 

δ) Μία (1) ερώτηση λεξιλογική -σημασιολογική (σύνδεση 
λέξεων αρχαίας και νέας, διατήρηση ή αλλαγή της σημασίας 
τους, οικογένειες ομόρριζων λέξεων, απλών ή σύνθετων, συ¬ 
νώνυμα, αντώνυμα). 
ε) Μία (1) ερώτηση γραμματικής και 
στ) Μία (1) ερώτηση συντακτικού 

Οι ερωτήσεις υπό στοιχεία δ, ε, και στ μπορεί να αναλύο¬ 
νται σε δύο υποερωτήματα, ανάλογα με το είδος των ερωτή¬ 
σεων που χρησιμοποιούνται. 

Η βαθμολογία κατανέμεται ως εξής 
α) Η μετάφραση του κειμένου βαθμολογείται με 30 μονά¬ 
δες της εκατοντάβαθμης κλίμακας. 

β) Κάθε ερώτηση βαθμολογείται με 10 μονάδες της εκατο¬ 
ντάβαθμης κλίμακας (7x10=70 μονάδες). 

γ) Στις περιπτώσεις κειμένων για τα οποία δεν προβλέπεται 
από το πρόγραμμα Σπουδών διδασκαλία από μετάφραση, 
δεν δίδεται στους μαθητές η υπό στοιχείο β’ ερμηνευτική ε¬ 
ρώτηση και τότε οι δύο πρώτες υπό στοιχείο α ερμηνευτικές 
ερωτήσεις βαθμολογούνται με δέκα πέντε (15) μονάδες η κα¬ 
θεμιά της εκατοντάβαθμης κλίμακας. 

2. Από το σχολικό έτος 2000-2001 δίνεται στους μαθητές, 
επί πλέον των ανωτέρω, και ένα μικρό τμήμα αδίδακτου πε¬ 
ζού κειμένου αττικής διαλέκτου (4-6 στίχων) και ζητείται να το 
μεταφράσουν στη ν έα ελληνική. Τότε η μετάφρασή του δι¬ 
δαγμένου κειμένου βαθμολογείται, με είκοσι (20) μονάδες, η 


μετάφραση του αδίδακτου με δέκα (10) μονάδες και κάθε μία 
από τις ερωτήσεις με δέκα (10) μονάδες της εκατοντάβαθ¬ 
μης κλίμακας (όπως προβλέπεται παραπάνω). 

II. Για την εξέταση του μαθήματος των Αρχαίων Ελληνικών 
στην Β’ και Γ’ Τάξη Ενιαίου Λυκείου (θεωρητική κατεύθυνση) 
ισχύουν τα εξής: 

1. Δίνεται στους μαθητές απόσπασμα διδαγμένου κειμένου 
(περίπου 15-20 στ) με νοηματική συνοχή και τους ζητείται: 

Α) να μεταφράσουν ένα τμήμα του (8-10 στίχων) στη νέα ελ¬ 
ληνική και 

Β) να απαντήσουν σε: 

α) Δύο (2) ερωτήσεις ερμηνευτικές, ανοικτού τύπου, που 
μπορεί να αναφέρονται σε ιδέες / αξίες / προβλήματα, στη 
στάση / ήθος / χαρακτήρα των προσώπων, στο ιστορικό / κοι¬ 
νωνικό / πολιτιστικό πλαίσιο της εποχής του έργου, στη δομή 
/σύνθεσητου κειμένου, σε υφολογικά/αισθητικά θέματα, με 
βάση ολόκληρο το ανωτέρω απόσπασμα. 

β) Μία (1) ερώτηση ερμηνευτική που θα αναφέρεται σε τμή¬ 
μα του από μετάφραση διδασκόμενου κειμένου, σε συσχετι¬ 
σμό με το παραπάνω εξεταζόμενο πρωτότυπο απόσπασμα. 
Σ’ αυτή την περίπτωση δίνεται στην ερώτηση το συγκεκριμέ¬ 
νο μεταφρασμένο τμήμα. 

γ) Μία (1) ερώτηση που αναφέρεται στο γραμματειακό είδος, 
στο οποίο ανήκει το κείμενο, στον συγγραφέα ή το έργο του 
δ) Μία (1) ερώτηση λεξιλογική - σημασιολογική (σύνδεση 
λέξεων αρχαίας και νέας, διατήρηση ή αλλαγή της σημασίας 
τους, οικογένειες, ομόρριζων λέξεων, απλών ή σύνθετων, 
συνώνυμα, αντώνυμα). 

2. Δίνεται επίσης αδίδακτο πεζό κείμενο αττικής διαλέκτου 
10-12 στίχων και ζητείται.: 

Α) νατό μεταφράσουν στη νέα ελληνική και 
Β) να απαντήσουν σε: 
α) Μία (1) ερώτηση γραμματικής και 
β) Μία (1) ερώτηση συντακτικού. 

Κάθε ερώτηση του αδίδακτου κειμένου, μπορεί να αναλύε¬ 
ται σε δύα υποερωτήματα, ανάλογα με το είδος των ερωτή¬ 
σεων που χρησιμοποιούνται. 

Η βαθμολογία κατανέμεται ως εξής: 
α) Η μετάφραση του διδαγμένου κειμένου βαθμολογείται 
με 10 μονάδες και του αδίδακτου με 20 μονάδες της εκατο¬ 
ντάβαθμης κλίμακας (10+20=30 μονάδες), 
β) Κάθε ερώτηση βαθμολογείται με 10 μονάδες της εκατο¬ 
ντάβαθμης κλίμακας (7χ 10=70 μονάδες). 

γ) Στις περιπτώσεις των διδαγμένων κειμένων για τα οποία 
δεν προβλέπεται από το πρόγραμμα Σπουδών διδασκαλία α¬ 
πό μετάφραση, δεν δίδεται στους μαθητές η υπό στοιχείο β ’ 
ερμηνευτική ερώτηση και τότε οι δύο πρώτες υπό στοιχείο α’ 
ερμηνευτικές ερωτήσεις βαθμολογούνται με δέκα πέντε (15) 
μονάδες η καθεμία της εκατοντάβαθμης κλίμακας. 

Για την εξέταση των παραπάνω θεμάτων τόσο στο διδαγ¬ 
μένο όσο και στο αδίδακτο κείμενο μπορούν, ανάλογα με την 
περίπτωση και το είδος των διδακτικών στόχων που αξιολο¬ 
γούνται, να χρησιμοποιούνται διάφορα είδη ερωτήσεων, 
ανοικτού ή κλειστού τύπου, ή συνδυασμός τους. 

7. Στο τρίτο εδάφιο της παρ. α της περίπτωσης Δ του άρ¬ 
θρου 18 οι λέξεις "ιστορικών προσόντων" αντικαθίστανται 
από τις λέξεις "ιστορικών προσώπων". 

8. α) Η τελευταία περίοδος της παραγράφου α της περί¬ 
πτωσης Στ' του άρθρου 18 αντικαθίσταται ως εξής: 

"Η βαθμολογία κατανέμεται ανά είκοσι πέντε (25) μονάδες 
στο καθένα από τα τέσσερα θέματα." 

β) Η παράγραφος γ της περίπτωσης Στ’ του ίδιου άρθρου 
τροποποιείται ως εξής: 

"γ) Τα μαθήματα των Κατευθύνσεων: Φυσική, Χημεία, Χη¬ 
μεία - Βιοχημεία, εξετάζονται όπως και οι αυτοτελείς κλάδοι 
των μαθημάτων των Φυσικών Επιστημών που προαναφέρθη- 
καν. Το μάθημα Χημεία - Βιοχημεία εξετάζεται ως ενιαίο μά¬ 
θημα και οι ερωτήσεις στα επιμέρους θέματα κατανέμονται, 

ανάλογα με τις ώρες διδασκαλίας κάθε μέρους του. Κατά τα 
λοιπά ισχύει ό,τι και για τη Φυσική και τη Χημεία. Το μάθημα 
επιλογής Στοιχεία Αστρονομίας και Διαστημικής εξετάζεται 
με δύο ομάδες ερωτήσεων ελέγχου της κατανόησης και της 
ικανότητας κριτικής ανάλυσης των μαθητών επί των εννοιών 
των σχετικών γνωστικών αντικειμένων". 

γ) Ηπαρ, δ της περίπτωσης Στ'του άρθρου Ιθτροποποιεί- 
ται ως εξής: 

"δ. Για την εξέταση του μαθήματος "Αρχές Περιβαλλοντι¬ 
κών Επιστημών" δίνονται ερωτήσεις διαφόρων τύπων, οι ο¬ 
ποίες ταξινομούνται σε δύο ομάδες που έχουν ως εξής: 

ί. Με τις ερωτήσεις της πρώτης ομάδας ελέγχεται η κατα¬ 
νόηση και η ικανότητα εφαρμογής παρουσίασης και τεκμη¬ 
ρίωσης εννοιών, αρχών, διαδικασιών και φαινομένων που α¬ 
φορούν το περιβάλλον. 

ϋ. Με τις ερωτήσεις της δεύτερης ομάδας ελέγχεται η 
ικανότητα κριτικής ανάλυσης, σύνθεσης και αξιολόγησης δε¬ 
δομένων για την εξαγωγή συμπερασμάτων και τη διατύπωση 
προτάσεων. 

Η βαθμολογία κατανέμεται κατά 50% στην πρώτη 
ομάδα ερωτήσεων και κατά 50% στη δεύτερη." 

9. Στην παρ. ε της περίπτωσης Θ ’ του άρθρου 18 προστί¬ 
θεται εδάφιο νί, ως εξής: 

"νί. Γενική εικόνα μονάδες 10". 

10. Στην παράγραφο 1 του άρθρου 20 διαγράφονται οι λέ¬ 
ξεις "διαφορετικής και μη συγγενούς ειδικότητας από εκείνη 
του εξεταζομένου κάθε φορά μαθήματος". 

11. Στην παρ. 2 του άρθρου 23 η φράση "ή άλλα αντικείμε¬ 
να εκτός από αυτά που επιτρέπει η λυκειακή επιτροπή" να 
αντικατασταθεί ως εξής: "ή άλλα αντικείμενα εκτός από αυτά 
που επιτρέπει η Κεντρική Επιτροπή". 

12. Μετά το τέλος της δεύτερης περιόδου της παραγρά¬ 
φου 2 του άρθρου 24 προστίθεται περίοδος, ως εξής: 

"Με απόφαση του Υπουργού Εθνικής Παιδείας και Θρη¬ 
σκευμάτων ορίζονται τα βαθμολογικά κέντρα στα οποία θα 
διορθωθούν τα γραπτά των μαθητών, λαμβανομένης μέρι¬ 
μνας ώστε αυτάναανήκουνσε άλλο νομό από αυτόν των σχο¬ 
λείων των εξεταζομένων. Στη Νομαρχία Αθηνών και Θεσσα¬ 
λονίκης λαμβάνεται μέριμνα ώστε να τα γραπτά να αποστέλ- 
λονται σε βαθμολογικό κέντρο άλλων.διευθύνσεων 
εκπαίδευσης από αυτήν στην οποία ανήκουν τα σχολεία των 
εξεταζομένων". 

β) Στο τέλος της παραγράφου 3 του άρθρου 24 μετά από 
τη φράση "οι αναγκαίοι βαθμολογητές κατά ειδικότητα" προ¬ 
στίθεται η φράση "και ένας από τους βαθμολογητές ως συ¬ 
ντονιστής των βαθμολογητών κάθε μαθήματος, ώστε να επι¬ 
τυγχάνεται η μέγιστη δυνατή σύγκλιση στην αξιολόγηση των 
βαθμολογητών σε κάθε βαθμολογικό κέντρο". 

γ) Η παρ. 5 του άρθρου 24 αντικαθίσταται ως εξής: “Ο πρό¬ 
εδρος του βαθμολογικού κέντρου ορίζει για κάθε λύκειο ένα 
τριψήφιο κωδικό αριθμό από αυτούς που έχει παραλάβει από 
τη μηχανογραφική υπηρεσία του ΥΠΕΠΘ, τους οποίους γνω¬ 
ρίζει μόνο ο ίδιος. Σε κάθε φάκελο με γραπτά του ίδιου λυκεί¬ 
ου επικολλάται αυτοκόλλητη ετικέτα με τον κωδικό αριθμό 
του λυκείου και σε κάθε γραπτό που περιλαμβάνεται στον φά¬ 
κελο αυτό επικολλάται στον οικείο χώρο αυτοκόλλητο στο ο¬ 
ποίο αναφέρονται ο κωδικός αριθμός του βαθμολογικού κέ¬ 
ντρου, του λυκείου και ο αύξων αριθμός τετραδίου". 

δ) Η παρ. 6 του άρθρου 24 αντικαθίσταται ως εξής: "Τα γρα¬ 
πτά δοκίμια πριν παραδοθούν στους βαθμολογητές για βαθ¬ 
μολόγηση αναμειγνύονται τυχαία ενώπιον των μελών της ε¬ 
πιτροπής, τοποθετούνται σε φακέλους ανά 25 και παραδίνο¬ 
νται στους βαθμολο γητές για βαθμολόγηση". 

ε) Στην πρώτη περίοδο της παρ. 7 του άρθρου 24 διαγρά¬ 
φεται η φράση "και τυποποιημένες καταστάσεις καταγραφής 
πιθανών παρατηρήσεων". Διαγράφονται επίσης η τρίτη και η 
τελευταία περίοδος της ίδιας παραγράφου. 

στ) Στην πρώτη περίοδο της παρ. 8 του άρθρου 24 η φρά¬ 


ση "και σημειώνει στην ειδική θέση για τη βαθμολογία του Β’ 
διορθωτή το νέο αύξοντα αριθμό των γραπτών του κάθε φα¬ 
κέλου, τον οποίο" αντικαθίσταται ως εξής:" και τα τοποθετεί 
σε φακέλους, με την διαδικασία της παραγράφου 6 του πα¬ 
ρόντος άρθρου, τους οποίους". 

ζ) Στο άρθρο 24 προστίθεται παράγραφος 10 ως εξής: 

10. "Στην περίπτωση που γραπτά εξεταζομένου μαθήματος 
δεν μπορούν να διορθωθούν από εκπαιδευτικούς του βαθ¬ 
μολογικού κέντρου λόγω κωλύματος της παρ. 7 αποστέλλο- 
νται με ευθύνη της Επιτροπής του κέντρου αυτού στο πλη- 
σιέστερο βαθμολογικό κέντρο". 

13. Η παρ. 1 του άρθρου 26 αντικαθίσταται ως εξής: "Μετά 
την οριστικοποίηση του τελικού γραπτού βαθμού, η επιτρο¬ 
πή του βαθμολογικού κέντρου αποκόπτειτο απόκομμα κάθε 
τετραδίου, αποκαλύπτει τα ατομικά στοιχεία του μαθητή που 
βρίσκονται στην οικεία θέση του αποκόμματος και καταχωρεί 
σε ειδική αλφαβητική κατάσταση κατά μάθημα και λύκειο 
τους βαθμούς του πρώτου και δεύτερου βαθμολογητή και 
του τυχόν αναβαθμολογητή, κάνει αναγωγή του τελικού βαθ¬ 
μού στην κλίμακα 0-20 και καταχωρεί τον αντίστοιχο βαθμό 
στην οικεία στήλη της κατάστασης την οποία αποστέλλει στο 
οικείο λύκειο μαζί με τα στελέχη των γραπτών δοκιμίων μετά 
από τον απαραίτητο έλεγχο της ορθής μεταφοράς και κατα- 
χώρησης, αμέσως μετά την ολοκλήρωση της βαθμολόγησης 
του κάθε μαθήματος. Γ ια όλες αυτές τις ενέργειές η επιτρο¬ 
πή συντάσσει σχετικό πρακτικό. Αντίγραφο των καταστάσε¬ 
ων αυτών κοινοποιείται στην οικεία Διεύθυνση Δ.Ε. και τρίτο 
φυλάσσεται στο αρχείο του βαθμολογικού κέντρου μαζί με 
τα αποκόμματα των γραπτών δοκιμίων. Η λυκειακή επιτροπή 
μετά την παραλαβή των γραπτών δοκιμίων αποκαλύπτει τα α¬ 
τομικά στοιχεία των μαθητών στο στέλεχος και παραβάλλει 
τα βαθμολογικά στοιχεία των καταστάσεων με αυτά των α¬ 
ντίστοιχων του στελέχους των τετραδίων, εάν διαπιστωθεί 
λάθος στην μεταφορά επικοινωνεί με τον πρόεδρο του βαθ¬ 
μολογικού κέντρου για την διόρθωση του λάθους σε όλες τις 
καταστάσεις εφόσον αυτό επιβεβαιωθεί και από το απόκομ¬ 
μα του γραπτού". 

14. α) Στην παρ. 4 του άρθρου 30 η φράση" Οι μαθητές του 
άρθρου αυτού" αντικαθίσταται ως εξής "Οι μαθητές της Α’ 
Τάξης του άρθρου αυτού”. 

β) Μετά την παρ. 4 του ίδιου άρθρου προστίθεται παράγρα- 
φος 5 ως εξής: "Οι μαθητές της Β' και Γ τάξης εξετάζονται στο 
βαθμολογικό κέντρο της οικείας νομαρχίας ενώπιον επιτρο¬ 
πής που συγκροτεί για τον σκοπό αυτό ο πρόεδρος του βαθ¬ 
μολογικού κέντρου και αποτελείται από τον ίδιο τον πρόεδρο 
ή ένα μέλος του βαθμολογικού κέντρου ως πρόεδρο, δύο κα¬ 
θηγητές - βαθμολογητές και έναν καθηγητή αναβαθμολογη- 
τή, σχετικής ειδικότητας με το εξεταζόμενο μάθημα. Ο μέσος 
όρος των βαθμών των δύο καθηγητών - βαθμολογητών της ε¬ 
πιτροπής είναι ο γραπτός βαθμός του μαθητή στο εξεταζόμε¬ 
νο μάθημα, με την επιφύλαξη ανάλογης εφαρμογής των δια¬ 
τάξεων του άρθρου 25 του παρόντος διατάγματος". 

γ) Οι παράγραφοι 5 και 6 του παραπάνω άρθρου αναριθ- 
μούνται σε 6 και 7. 

15. Στην παρ. 7 (παλαιά παράγραφο 6) του άρθρου 30 δια¬ 
γράφεται η φράση: "...Το Σεπτέμβριο εκάστου έτους" 

16. α) Στο τέλος της πρώτης παραγράφου του άρθρου 33 
προστίθεται εδάφιο β, και η υφισταμένη παράγραφος ανα- 
ριθμείτοι ως εδάφιο α, ως εξής: 

"1. β) Εάν ο Γ ενικός Μέσος Όρος (ΓΜΟ) της Β ’ τάξης είναι 
μικρότερος του Γ ενικού Μέσου Όρου (ΓΜΟ) της Γ’ τάξης, ως 
βαθμός του απολυτηρίου του Ενιαίου Λυκείου τίθεται ο ΓΜΟ 
της Γ μόνον τάξης. Στην περίπτωση αυτή, στο Απολυτήριο 
του Ενιαίου Λυκείου δεν αναγράφεται ο Γενικός Βαθμός 
Προαγωγής στην Β’ τάξη του Ενιαίου Λυκείου." 

17. Στο τέλος της παραγράφου 1 του άρθρου 35 προστίθε¬ 
ται εδάφιο β’, ως ακολούθως και η υφισταμένη παράγραφος 
αναριθμείται ως εδάφιο α: 

"β. Η ως άνω δυνατότητα δίνεται στους μαθητές της Γ’ Τά- 
ξης του Ενιαίου Λυκείου δύο φορές μετά την αποφοίτησή 
τους, χωρίς δικαίωμα κατοχύρωσης βαθμού μαθημάτων." 

18. α) Στην παράγραφο 6 του άρθρου 3 του ΠΔ 182/1984 
(ΦΕΚ 60 Α), όπως αντικαταστάθηκε με το άρθρο 37 του ΠΔ 
246/98, η φράση "...του τροποποιούμενου άρθρου και φοι¬ 
τούν..." αντικαθίσταται με τη φράση "...του άρθρου αυτού και 
φοιτούν..." 

β) Στο εδάφιο α της ίδιας παραγράφου η φράση "... και β 
τηςπαρ. 2του άρθρου 35του παρόντος...", αντικαθίσταται α¬ 
πό τη φράση "... και β της παρ. 1 του άρθρου 34 του Π.Δ. 
246/98.... ι γ) Στο εδάφιο β της ίδιας παραγράφου η φράση 
"... και β της παρ. 2 του άρθρου 35 του παρόντος...", αντικα¬ 
θίσταται με τη φράση "... και της παρ. 1 του άρθρου 34 του 
Π.Δ. 246)98...". 

δ) Η παράγραφος αυτή του άρθρου 37 αναριθμείται με τον 
αριθμό 1 και προστίθεται στο ίδιο άρθρο παράγραφος 2, ως 
εξής: 

"2. Οι μαθητές του άρθρου αυτού εξετάζονται προφορικά 
και για τα μαθήματα που προβλέπονται στο βαθμολογικό κέ¬ 
ντρο που βαθμολογούνται τα γραπτά της οικείας Νομαρ¬ 
χίας". 

19. α) Στην αρχή του άρθρου 38 προστίθεται παράγραφος 
1, ως ακολούθως και αναριθμούνται αναλόγως οι υφιστάμε¬ 
νες παράγραφοι: 

" 1. Οι ρυθμίσεις του άρθρου αυτού εφαρμόζονται αποκλει¬ 
στικά στα Ενιαία Λύκεια" 

β) Στο εδάφιο β της παραγράφου 2 του αντικαθιστώμενου 
άρθρου με την παράγραφο 2 (παλαιός παραγράφου 1), η 
φράση"... από τις οποίες οι μισές είναι δικαιολογημένες ή ο¬ 
φείλονται σε ασθένεια...", αντικαθίσταται με τη φράση"... α¬ 
πό τις οποίες οι πάνω από τις πενήντα (50) είναι δικαιολογη¬ 
μένες ή οφείλονται σε ασθένεια..." και διαγράφεται η φράση: 
"... και των τριών τριμήνων στα Γυμνάσια..." 

γ) Στην παράγραφο 6 (παλαιά παράγραφο 5), προστίθενται 
οι λέξεις" και τα μουσικά” ως εξής:. που φοιτούν στα εσπε¬ 
ρινά και τα μουσικά σχολεία..." 

δ) Στην παράγραφο 7 (παλαιά παράγραφο 6) η Φράση "της 
Δ' τάξης των εσπερινών..." αντικαθίσταται με τη φράση "των 
Γ’ και Δ’ τάξεων των εσπερινών...". 

20. Μετά το άρθρο 39 προστίθεται άρθρο 40 με τίτλο "Με¬ 
ταβατικές διατάξεις" ως ακολούθως: 

"Άρθρο 40" 

Μεταβατικές Διατάξεις 

1. Οι μαθητές της Β’ τάξης του Ενιαίου Λυκείου κατά το 
τρέχον σχολικό έτος 1998-1999: 

α) Προάγονται σύμφωνα με τα οριζόμενα στις περ. β’ και δ’ 
της παρ. 1 του άρθρου 34 του παρόντος, 
β) Σε περίπτωση μη προαγωγής κατά τα ανωτέρω: 
ί) η προβλεπόμενη από την διάταξη του εδαφίου α της παρ. 
2 του άρθρου 26 διαφορά μεταξύ του βαθμού των γραπτών 
εξετάσεων Ιουνίου και του Μ.Ο. των βαθμών των δύο τετρα- 
μήνων διαφορά ορίζεται από τρεις (3) μονάδες σε πέντε (5). 
Στο αποδεικτικό προαγωγής που χορηγείται στους μαθητές 
αυτούς αναγράφονται οι αρχικοί βαθμοί των επί μέρους μα¬ 
θημάτων και ο μέσος όρος που προέκυψε πριν από την προ¬ 
σαρμογή τους. Στο ατομικό δελτίο του μαθητή και στο μη¬ 
τρώο των μαθητών σημειώνεται ότι η προαγωγή έγινε με ε¬ 
φαρμογή της ως άνω ρύθμισης. 

ϋ) Εάν μαθητής δεν επιθυμεί την εφαρμογή της διάταξης 
της περ.ί του εδαφίου αυτού για την προαγωγή του, καταθέ¬ 
τει στο σχολείο του σχετική δήλωση εντός πέντε εργάσιμων 
ημερών από την ανάρτηση των αποτελεσμάτων των εξετά¬ 
σεων, με την οποία δηλώνει ότι αποδέχεται είτε να εξετασθεί 
το μήνα Σεπτέμβριο στα μαθήματα στα οποία δεν συγκέ¬ 
ντρωσε βαθμολογία δέκα (10) είτε να επαναλάβει την τάξη. 


ϋί) Όσοι επιλέξουν κατά τα ως άνω την επανεξέτασή τους 
συμμετέχουν σε εξετάσεις κατά το μήνα Σεπτέμβριο στα 
προαναφερθέντα μαθήματα, διατηρώντας την προφορική 
μόνον βαθμολογία σε αυτά. Οι εν λόγω εξετάσεις διενεργού- 
νται κατά τον τρόπο και τη διαδικασία των προαγωγικών εξε¬ 
τάσεων του Ιουνίου, που καθορίζεται στο παρόν, σε εξετα¬ 
στικά κέντρα που ορίζονται κατά την παράγραφο 5 του άρ¬ 
θρου 28 του διατάγματος αυτού. Τα γραπτά βαθμολογούνται 
σύμφωνα με τις διατάξεις των άρθρων 24,25 και 26 παρ, 2 εδ, 
α του παρόντος και οι μαθητές προάγονται κατά τα οριζόμε¬ 
να στις περ. β’ και δ’ της παρ. 1 του άρθρου 34 του παρόντος. 
Σε αντίθετη περίπτωση δεν προάγονται και επαναλαμβάνουν 
την τάξη. 

ίν) Στις εξετάσεις της περ. Ιϋ εφαρμόζεται αναλόγως η ρύθ¬ 
μιση της περ. ί της παρούσας. 

Γ) Σε όλες τις υπόλοιπες περιπτώσεις ο μαθητής δεν προ- 
άγεται και επαναλαμβάνει την τάξη. 

2. Οι ρυθμίσεις αυτές ισχύουν και για τους μαθητές της Β’ 
τάξης της παρ. 1 του άρθρου 30 του παρόντος. Όσοι εξ αυ¬ 
τών εξετάζονται μόνον προφορικά, σύμφωνα με το εδ. α του 
ιδίου άρθρου του παρόντος, έχουν τη δυνατότητα είτε να ε- 
παναλάβουν την τάξη είτε να επαναλάβουν την προφορική 
τους εξέταση στα ως άνω μαθήματα, εφαρμοζομένων ανα¬ 
λόγως των διατάξεων της παρ. 4 του άρθρου 30 του παρό¬ 
ντος". 

3. Ειδικώς για τους μουσουλμάνους μαθητές που φοιτούν 
στα ενιαία Λύκεια των νομών Θράκης ορίζεται μεταβατική πε¬ 
ρίοδος έως το 2001, κατά τη διάρκεια της οποίας ο ΜΟ των 
τετραμήνων στη Β ’ και Γ’ τάξη στα σχολεία αυτά μένει αμε¬ 
τάβλητος, εφόσον σε σχέση με το βαθμό των προαγωγικών 
εξετάσεων στη Β’ τάξη και των απολυτηρίων εξετάσεων στη 
Γ’ τάξη δεν διαφέρει πλέον των πέντε (5) μονάδων. 

4. Οι προαγωγικές εξετάσεις στη Γ’ τάξη των Εσπερινών 
Λυκείων για το σχολικό έτος 1998-1999 θα διεξαχθούν στα 
σχολεία αυτά με θέματα που θα αποφασισθούν από τον οι¬ 
κείο Σύλλογο Διδασκόντων. Οι λεπτομέρειες διεξαγωγής 
των εξετάσεων αυτών θα ρυθμισθούν με απόφαση του Υ¬ 
πουργού Εθνικής Παιδείας και Θρησκευμάτων. 

5. Ειδικά για το σχολικό έτος, 1998-1999 τα μαθήματα επι¬ 
λογής του εδαφίου β της παραγράφου 2 του άρθρου 3 του 
παρδγτος και το μάθημα Τεχνολογία Επικοινωνιών της τε¬ 
χνολογικής κατεύθυνσης -Β’ Λυκείου, δεν θά εξετασθούν 
γραπτά στις εξετάσεις του Ιουνίου και ο προφορικός βαθ- 
μός-τους δεν συνυπολογίζεται για την εξαγωγή του Γ ενικού 
Μέσου Όρου της τάξης”. 

6. Κατά το τρέχον σχολικό έτος 1998-1999 οι προαγωγικές 
εξετάσεις στη Β’ τάξη των Ενιαίων Λυκείων του Εξωτερικού, 
καθώς και των Ενιαίων Λυκείων διαπολιτισμικής εκπαίδευσης 
της ημεδαπής, διεξάγονται με θέματα που ορίζονται από τον 
οικείο Σύλλογο διδασκόντων. Ο ΓΜΟ προαγωγής στην τάξη 
αυτή δεν συνυπολογίζεται για την εξαγωγή του βαθμού του 
Απολυτηρίου του Ενιαίου Λυκείου. 

21. Το άρθρο 40 του ΠΔ 246/1998 με τίτλο "Καταργούμενες 
Διατάξεις" αναριθμείται σε άρθρο 41 αυτού. 

Η ισχύς του παρόντος αρχίζει από τη δημοσίευσή του στην 
Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων ανα¬ 
θέτουμε τη δημοσίευση και εκτέλεση του παρόντος Διατάγ¬ 
ματος. 

Αθήνα, 20 Μαΐου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 

